Scor de 1-0 pentru Viitorul, în meciul cu Dinamo. Hagi a ajuns la 100 de victorii ca antrenor în Liga 1.
Viitorul a trecut de Dinamo cu 1-0. Echipa lui Hagi ocupă primul loc în playout, cu 34 de puncte. Dacă Viitorul juca în playoff, s-ar fi bătut la titlu.
Victoria cu Dinamo a fost una cu totul specială pentru Gică Hagi. Managerul tehnic al Viitorului a ajuns la 100 de victorii ca antrenor în Liga 1.Echipa Regelui are 34 de puncte în playout-ul Ligii 1. Dacă juca în playoff, se bătea cu CFR Cluj şi Universitatea Craiova la titlu. Ocupantele primelor două locuri au 36, respectiv 35 de puncte, ce e drept din cinci meciuri. Viitorul a jucat deja şapte etape în playout."Mă bucur de victorie, dar am avut un meci foarte greu cu Dinamo. Noi am avut mai multă şansă, ei au avut o bară.Putea să se termine egal. Această pauză de trei luni ne-a afectat. Echipele nu au ritm, nu sunt proaspete. Mai trebuia puţină pregătire, dar când s-o facem, că jucăm din trei în trei zile.Dinamo, dacă joacă aşa, eu zic că o să scape de retrogradare. A avut şanse, ne-a împins în careu în unele momente. Are nevoie de puţin noroc şi o victorie şi cred că va fi altceva", a spus Gică Hagi, după victoria cu Dinamo.